Budapest, 2009. IV. 17.

Kedves MAT tag !

A 2009. évi Altenburger Gyula Szimpózium 2009. május 21-23. között kerül megrendezésre Balatonvilágoson a FRIDA FAMILY - VOLÁN HOTEL
Cím: 8171 Balatonvilágos, Zrínyi u. 135. Telefon: 88 / 480-095.
A szállóvendégek számára ingyenes büféreggeli, uszoda és szauna áll rendelkezésre.
A kosárlabdázási lehetőség idén is megoldható.

A szállásdíjak:
kétszemélyes elhelyezés esetén 7500 Ft/fő/éj,
egyszemélyes elhelyezés esetén 9900 Ft/fő/éj.
Ebéd ára: 2520 Ft/fő/alkalom.
Vacsora ára: 2160 Ft/fő/alkalom. (Első este grillvacsora.)

Szimpózium részvételi díj:
MAT tagoknak, MAT tagjelölteknek és MAT tagjelöltségért folyamodóknak: 0 Ft
Többieknek: 10.000 Ft

Azon MAT tagoknak és MAT tagjelölteknek, akik a teljes programon részt vesznek, kedvezményt biztosítunk, így ebben az esetben a részvételi költség 22000 Ft/fő kétágyas, míg 27000 Ft/fő egyágyas elhelyezés esetén. Azok a nyugdíjasok, akik saját költségen jönnek, 50 % kedvezményt kapnak.

A részvételi díjat banki átutalással lehet fizetni a 10300002-20381439-00003285 számlaszámra a Magyar Aktuárius Társaság részére. Kérjük, hogy “Közlemény” rovatba írja be, hogy A/2009, továbbá annak nevét – beleértve a keresztnevet is - , aki(k)nek a részére a befizetés történik. Ha egy cég munkatársai közös file-ban jelentkeznek, akkor nem a jelentkezők nevét, hanem a cég nevét kérjük a banki átutalásba beírni. Ha valaki számlát igényel, a számla a rendezvény helyszínén vehető át.

A jelentkezéshez kérjük a mellékelt ”Altenburger 2009 jelentkezesi lap” Excel file-t kitölteni és e-mailben legkésőbb május 6-ig Varga Tamás részére (tvarga@mehib.hu) feladni. Egy cég munkatársai közös file-ban jelentkezhetnek. Ehhez a file ”Jelentkezo (1)” sheet-jét kell a megfelelő példányszámban átmásolni. Az ÁFÁs számla iránti igényt az ”AFAs_szamla_adatai” sheet-en kell jelezni. Ezt a sheet-et akkor is csak egyszer kell kitölteni, ha a file-on belül több jelentkezési lap szerepel. 

A Szimpózium részletes programját mellékeljük.
A közgyűlési anyagokat később küldjük ki.

Üdvözlettel

Varga Tamás
MAT titkár